**Ministru kabineta noteikumu projekta**

**“Grozījums Ministru kabineta 2016.gada 30.augusta noteikumos Nr. 588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” Nr. 19 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu “Grozījums Ministru kabineta 2016.gada 30.augusta noteikumos Nr. 588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”” projekts (turpmāk – MK noteikumu projekts) izstrādāts atbilstoši Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija 2014.-2020.gada ES fondu plānošanas perioda darbības programmā “Izaugsme un nodarbinātība” (turpmāk – DP) katram prioritārajam virzienam noteikti snieguma ietvara rādītāji un vērtības, kas jāsasniedz līdz 2018.gada 31.decembrim. Viens no rādītāju veidiem ir finanšu rādītājs, kas prioritārajam virzienam grupēts atsevišķi pa fondiem, kas pieejami specifisko atbalsta mērķu (turpmāk – SAM) īstenošanai.DP 5.prioritārā virziena “Vides aizsardzība un resursu izmantošanas efektivitāte” (turpmāk – 5.prioritārais virziens) snieguma ietvara finanšu rādītājs, kas jāsasniedz tajos SAM, kas tiek finansēti ar Kohēzijas fonda (turpmāk – KF) atbalstu, noteikts 46 013 028 *euro,* aprēķinos par visiem SAM piemērojot standarta KF atbalsta likmi 85%. Lai arī DP 5.prioritārajā virzienā SAM ievieš vairākas atbildīgās iestādes, tikai Vides aizsardzības un reģionālās attīstības ministrijas (turpmāk – VARAM) kā atbildīgās iestādes pārziņā ir KF atbalstīto SAM īstenošana:* SAM 5.2.1. “Veicināt dažāda veida atkritumu atkārtotu izmantošanu, pārstrādi un reģenerāciju” (turpmāk – SAM 5.2.1.);
* SAM 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” (turpmāk – SAM 5.3.1.);
* SAM 5.4.2. “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” (turpmāk – SAM 5.4.2.).

Snieguma ietvara rādītāju iekļauj arī katra SAM vai tā pasākuma īstenošanas MK noteikumos. SAM 5.3.1. un SAM 5.4.2. īstenošanas MK noteikumos finanšu rādītāju vērtības iekļautas atbilstoši sākotnēji noteiktajām prognozēm (ievērojot 85% KF atbalsta likmi). Tomēr SAM 5.2.1. pasākumu īstenošanas MK noteikumos iekļautais finanšu rādītājs, summēts ar SAM 5.3.1. un SAM 5.4.2. attiecīgā rādītāja vērtībām, pārsniedz DP noteikto 5.prioritārā virziena finanšu rādītāju par 4 679 613 *euro*. Pārsniegumu radījusi samazinātas KF atbalsta likmes piemērošana aprēķinos par SAM 5.2.1., jo sākotnēji tika plānots, ka investīcijas piešķirs tikai paziņotas valsts atbalsta shēmas ietvaros, kur maksimālā KF atbalsta likme ir 35%.Līdz ar 2017.gada 4.jūlija grozījumiem[[1]](#footnote-2) SAM 5.2.1. 5.2.1.2.pasākuma “Atkritumu pārstrādes veicināšana” (turpmāk – 5.2.1.2.pasākums) īstenošanas MK noteikumos tika paplašināts projektu iesniedzēju loks, atbalstu sadzīves atkritumu apglabāšanas sabiedriskā pakalpojuma sniedzējiem bioloģiski noārdāmo atkritumu pārstrādes iekārtu izveidei piešķirot saskaņā ar Komisijas 2011.gada 20.decembra lēmumu Nr.2012/21/ES[[2]](#footnote-3). Minētais lēmums pieļauj piemērot KF atbalsta likmi līdz 85% apmēram.Ievērojot to, ka lielākā daļa SAM 5.2.1. investīciju tiek plānota bioloģiski noārdāmo atkritumu pārstrādes iekārtu izveidei ar 85% atbalsta intensitāti, ir pamatoti samazināt MK noteikumos par 5.2.1.2.pasākuma īstenošanu noteikto finanšu rādītāju par 4 679 613 *euro*. Samazinot SAM 5.2.1. snieguma ietvara rādītāju, bet summējot to ar SAM 5.3.1. un SAM 5.4.2. rādītājiem, KF kopējā snieguma ietvara rādītāja vērtība ir 46 013 028 *euro* un tā atbilst sākotnēji DP 5.prioritārajam virzienam noteiktajam apmēram.Tiesiskā regulējuma mērķis un būtībaMK noteikumu projekts izstrādāts, lai nodrošinātu SAM 5.2.1. MK noteikumos ietvertā finanšu rādītāja atbilstību DP ietvertajam snieguma ietvara rādītājam.MK noteikumu projektā par 4 679 613 *euro* samazināts finanšu rādītājs “Sertificēto izdevumu apmērs līdz 2018.gada 31.decembrim” (sākotnējā vērtība – 9 543 407 *euro*). Tādējādi tiks novērsta neatbilstība starp plānošanas dokumentiem un tiesību aktiem, atvieglojot prognožu izstrādi un ziņojumu sagatavošanu, sniedzot salāgotu un vienotu informāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē tiešās pārvaldes iestādes, kas iesaistītas ES fondu vadībā (vadošā iestāde, atbildīgā iestāde, sadarbības iestāde u.c.). |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam nav ietekmes uz tautsaimniecību. un tas neietekmē spēkā esošo tiesību normu sistēmu. Nav identificēts administratīvā sloga palielinājums ES fondu vadībā iesaistītajām institūcijām, jo MK noteikumu projektā noteiktais grozījums paredz veikt izmaiņas datu tabulās, kurās neatkarīgi no MK noteikumu projektā saistītās darbības izmaiņas tiek veiktas regulāri. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V.Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par samazināto finanšu rādītāju netieši tiks atspoguļota dažādos ziņojumos par ES fondu ieviešanas progresu, kas pieejami sabiedrībai gan ES fondu tīmekļvietnē [www.esfondi.lv](http://www.esfondi.lv), gan Uzraudzības komitejas dokumentu portfelī <https://komitejas.esfondi.lv/SitePages/Home.aspx>.  |
| 2. | Sabiedrības līdzdalība projekta izstrādē | MK noteikumu projekts publicēts VARAM tīmekļvietnes adresē [http://www.varam.gov.lv/lat/likumdosana/normativo\_aktu\_projekti](http://www.varam.gov.lv/lat/likumdosana/normativo_aktu_projekti/2014__2020_gada_eiropas_savienibas_fondi)2018.gada 6.februārī. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā ES fondu vadošā iestāde, VARAM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā noteiktais grozījums paredz veikt izmaiņas datu tabulās, kurās neatkarīgi no MK noteikumu projektā saistītās darbības izmaiņas tiek veiktas regulāri, tādējādi MK noteikumu projektam nav ietekmes uz pārvaldes funkcijām, institucionālo struktūru un institūcijas cilvēkresursiem. |
| 3. | Cita informācija | Nav |

Iesniedzējs:

vides aizsardzības un reģionālās attīstības ministrs K.Gerhards

Vīza:

vides aizsardzības un reģionālās attīstības ministrijas R.Muciņš

valsts sekretārs

19.02.2018. 17:15

1095

A.Auziņa

Investīciju politikas departamenta

Vides investīciju nodaļas vecākā eksperte

tālr. 66016701, e-pasts: austra.auzina@varam.gov.lv

1. ###  Ministru kabineta 2017.gada 4.jūlija noteikumi Nr.394 “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”

 [↑](#footnote-ref-2)
2. Komisijas 2011.gada 20.decembra lēmums Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. [↑](#footnote-ref-3)